CELEX: 62014CA0582
Language: sl
Date: 2016-10-19 00:00:00
Title: Zadeva C-582/14: Sodba Sodišča (drugi senat) z dne 19. oktobra 2016 (predlog za sprejetje predhodne odločbe Bundesgerichtshof – Nemčija) – Patrick Breyer/Bundesrepublik Deutschland (Predhodno odločanje — Obdelava osebnih podatkov — Direktiva 95/46/ES — Člen 2(a) — Člen 7(f) — Pojem „osebni podatki“ — Naslovi internetnega protokola — Shranjevanje ponudnika storitev spletnih medijev — Nacionalna zakonodaja, ki ne dopušča, da bi se upošteval legitimni interes upravljavca)

19.12.2016   
            
            
               SL
            
            
               Uradni list Evropske unije
            
            
               C 475/3
            
         Sodba Sodišča (drugi senat) z dne 19. oktobra 2016 (predlog za sprejetje predhodne odločbe Bundesgerichtshof – Nemčija) – Patrick Breyer/Bundesrepublik Deutschland
   (Zadeva C-582/14) (1)
   
   ((Predhodno odločanje - Obdelava osebnih podatkov - Direktiva 95/46/ES - Člen 2(a) - Člen 7(f) - Pojem „osebni podatki“ - Naslovi internetnega protokola - Shranjevanje ponudnika storitev spletnih medijev - Nacionalna zakonodaja, ki ne dopušča, da bi se upošteval legitimni interes upravljavca))
   (2016/C 475/03)
   Jezik postopka: nemščina
   
      Predložitveno sodišče
   
   Bundesgerichtshof
   
      Stranki v postopku v glavni stvari
   
   
      Tožeča stranka: Patrick Breyer
   
      Tožena stranka: Bundesrepublik Deutschland
   
      Izrek
   
   
               1.
            
            
               Člen 2(a) Direktive 95/46 Evropskega parlamenta in Sveta z dne 24. oktobra 1995 o varstvu posameznikov pri obdelavi osebnih podatkov in o prostem pretoku takih podatkov je treba razlagati tako, da dinamični naslov internetnega protokola, ki ga je ponudnik storitev spletnih medijev zabeležil ob dostopu neke osebe do spletnega mesta, ki ga ta ponudnik daje na voljo javnosti, glede tega ponudnika pomeni osebni podatek v smislu te določbe, če ima na voljo pravna sredstva, ki mu omogočajo identifikacijo posameznika, na katerega se nanašajo osebni podatki, z dodatnimi informacijami, ki jih ima na voljo ponudnik dostopa do interneta tega posameznika.
            
         
               2.
            
            
               Člen 7(f) Direktive 95/46 je treba razlagati tako, da nasprotuje zakonodaji države članice, v skladu s katero lahko ponudnik storitev spletnih medijev zbira in uporablja osebne podatke, ki se nanašajo na uporabnika teh storitev brez njegovega soglasja, samo če sta to zbiranje in ta uporaba potrebna za to, da se zadevnemu uporabniku omogoča in zaračunava konkretni dostop do teh storitev, ne da bi cilj zagotavljanja splošnega delovanja teh storitev lahko upravičil uporabo teh podatkov po koncu postopka uporabe.
            
         
      (1)  UL C 89, 16.3.2015.